CELEX: 22012D0173
Language: hu
Date: 2012-09-28 00:00:00
Title: Az EGT Vegyes Bizottság 173/2012 határozata ( 2012. szeptember 28. ) az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról

13.12.2012   
            
            
               HU
            
            
               Az Európai Unió Hivatalos Lapja
            
            
               L 341/25
            
         AZ EGT VEGYES BIZOTTSÁG 173/2012 HATÁROZATA
   (2012. szeptember 28.)
   az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az Unión belüli nyilvános mobilhírközlő hálózatok közötti barangolásról (roaming) szóló, 2012. június 13-i 531/2012/EU európai parlamenti és tanácsi rendeletet (1) be kell építeni a megállapodásba.
            
         
               (2)
            
            
               Az 531/2012/EU rendelet hatályon kívül helyezi a megállapodásba foglalt 717/2007/EK európai parlamenti és tanácsi rendeletet (2), amelyet következésképpen el kell hagyni a megállapodásból.
            
         
               (3)
            
            
               Következésképpen az EGT-megállapodás XI. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XI. melléklete 5cu. pontjának (717/2007/EK európai parlamenti és tanácsi rendelet) szövege helyébe a következő szöveg lép:
   „32012 R 0531: az Európai Parlament és a Tanács 2012. június 13-i 531/2012/EU rendelete az Unión belüli nyilvános mobilhírközlő hálózatok közötti barangolásról (roaming) (HL L 172., 2012.6.30., 10. o.).
   E megállapodás alkalmazásában a rendelet rendelkezéseit a következő kiigazításokkal kell alkalmazni:
   
               a)
            
            
               Az 1. cikk (6) bekezdése a következő bekezdéssel egészül ki:
               »Az ezt a rendeletet az EGT-megállapodásba beépítő 2012. szeptember 28-i 173/2012 EGT vegyes bizottsági határozat hatálybalépésének napján az Európai Központi Bank által közzétett euro–izlandi korona átváltási árfolyam hiányában az Izlandi Központi Bank által ugyanezen a napon közzétett átváltási árfolyam alkalmazandó.
               A 7. cikk (2) bekezdése, a 9. cikk (1) bekezdése és a 12. cikk (1) bekezdése szerinti későbbi díjkorlátok és maximális díjak tekintetében a felülvizsgált értékek meghatározásakor az izlandi korona esetében és az Európai Központi Bank ennek megfelelő közzététele hiányában az Izlandi Központi Bank által a felülvizsgált értékek alkalmazásának időpontja előtt két hónappal közzétett referencia átváltási árfolyamot kell alkalmazni.«
            
         
               b)
            
            
               Az 1. cikk (7) bekezdése a következő bekezdéssel egészül ki:
               »Az ezt a rendeletet az EGT-megállapodásba beépítő 2012. szeptember 28-i 173/2012 EGT vegyes bizottsági határozat hatálybalépésének napján az Európai Központi Bank által közzétett euro–izlandi korona átváltási árfolyam hiányában az Izlandi Központi Bank által ugyanezen a napon közzétett átváltási árfolyam alkalmazandó.
               A 8. cikk (2) bekezdése, a 10. cikk (2) bekezdése és a 13. cikk (2) bekezdése szerinti későbbi díjkorlátok és maximális díjak tekintetében a felülvizsgált értékek meghatározásakor az izlandi korona esetében és az Európai Központi Bank ennek megfelelő közzététele hiányában az Izlandi Központi Bank által a felülvizsgált értékek alkalmazásának időpontja előtt két, három, illetve négy hónappal közzétett referencia átváltási árfolyamok átlagát kell alkalmazni.« ”
            
         2. cikk
   Az 531/2011/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat vagy 2012. november 1-jén lép hatályba, vagy az azt követő napon, hogy az EGT Vegyes Bizottság az EGT-megállapodás 103. cikkének (1) bekezdésében előírt utolsó bejelentést is megkapta (3), attól függően, hogy melyik a későbbi időpont.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. szeptember 28-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 172., 2012.6.30., 10. o.
   
      (2)  HL L 171., 2007.6.29., 32. o.
   
      (3)  Alkotmányos követelmények fennállását jelezték.